text: Nyt parkeringshus i Vejle
  25 april 2013 kl. 10.41
  Vejle City skærper kampen om kunderne ved at tilbyde mere gratis parkering.
  Kort før middag blev et nyt P-hus indviet midt i Vejle. Det har 335 p-pladser. Et af byens varehuse bød på kaffe og rundstykker, og derefter blev der plantet 1000 margueritter ved det nye p-hus. Der var gratis pølser, og senere blev der skænket gratis kaffe.
  Samtidig ventes det, at byrådet vil beslutte at indføre to timers gratis parkering i hele midtbyen. Dermed kan Vejle tilbyde mere end 1300 parkeringspladser, hvor man kan holde gratis i op til to timer.
  